
E L Ő T E R J E S Z T É S

Sülysáp Város Önkormányzata Képviselő-testületének

2014. április 16-án tartandó munkaterv szerinti ülésére

3. napirendhez

Tárgy:
A háziorvosi körzetek 2013. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.
A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.
Jelen előterjesztés keretén belül kérem a háziorvosi körzetek beszámolóinak szíves megtárgyalását és elfogadását.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete
1./ Dr. Tiba Marianna háziorvos beszámolóját az I. sz. háziorvosi körzet 2013. évi munkájáról elfogadja,

2./ Dr. Fábián Péter háziorvos beszámolóját az II. sz. háziorvosi körzet 2013. évi munkájáról elfogadja,

3./ Dr. Pesti László háziorvos beszámolóját az III. sz. háziorvosi körzet 2013. évi munkájáról elfogadja.
Határidő: azonnal
Felelős: polgármester
Sülysáp, 2014. április 10.

Horinka László s.k.


polgármester
Láttam! Sülysáp, 2014. április 10. 
Tóth Krisztina s.k. jegyző
1. MELLÉKLET – Losonczi utca

2. MELLÉKLET – Fő utca
Beszámoló háziorvosi tevékenységről 2013.


A 2013-as évben a kezdődő influenza szezonban, az enyhe időjárás miatt számos felsőlégúti hurutos megbetegedéssel találkoztunk, jóval többel, mint a megelőző év azonos időszakában.


A frissen felfedezett tumoros megbetegedések száma csökkenőben. A krónikus betegségben szenvedő betegek gondozása folyamatosan történik.


Praxisunk helyet adott 2 egészségügyi hallgatónak. Néhány hetet töltöttek nálunk, képzésükben részt vettünk. Az egyik egészségügyi szakközépiskolával partneri együttműködési szerződést kötöttünk. Így várható még, hogy számos hallgató fog a mi praxisunkban gyakorlati képzést kapni.


A gyömrői szakrendelő egyre nehezebb pénzügyi helyzete egyre hosszabb várakozási időket ró pácienseinkre, egyre nehezebb a diagnosztikus menetrendek végrehajtása. 


Jó hír, hogy a csökkenő gyógyszerárak mellett, egyre több beteg tudja kiváltani a számára szükséges készítményeket.


2013-as esztendőben számos új, az elhízással kapcsolt cukorbetegséget szűrtünk ki, kezdtük el a betegek kezelésének beállítását.

Mellékelem a rendelésem statisztikai mutatóit.








_____________________________









Dr. Fábián Gábor Péter








      háziorvostan, foglalkozás-egészségügyi szakorvos

Sülysáp, 2014.03.14.

3. MELLÉKLET – Kossuth L. utca
2013. ÉVI HÁZIORVOSI BESZÁMOLÓ

SÜLYSÁP III. HÁZIORVOSI KÖRZET

DR. PESTI LÁSZLÓ

Tisztelt Képviselő testület!

2010. július 1.-től vezetem a Sülysáp III. háziorvosi praxist.

Munkámat az Országos Egészségbiztosítási Pénztárral kötött szerződés alapján, területi ellátási kötelezettséggel végzem.

Asszisztensnőm Polenyikné Jurás Erzsébet, védőnő Zemenné Jurás Katalin.

A szakmailag előír továbbképzéseken mindhárman rendszeresen részt vettünk, a szükséges pontokat megszereztük.

A rendelő jól felszerelt. Az előírt alapfelszerelés megvan, modern eszközökkel. A beszerzés 2010 óta folyamatos. Az Országos Egészségbiztosítási Pénztártól elnyert eszközpályázat segítségével egy új számítógépet, hozzávaló részegységeket sikerült vásárolni. Ebben az évben ez még kiegészült további számítástechnikai és híradástechnikai eszközökkel. További fejlesztések: telefonos és internethálózat, 24 órás ABPM vérnyomás Holter, oxygén lélegeztető palack került beszerzésre. Egy félautomata defibrillátor megvásárlása van még folyamatban, ennek megvásárlása már ebben az évben lesz.

A tavalyi évben a praxisba 84 bejelentkezés történt. 15-34 év között 50, 35-60 év között 24, 60 év felett 10 fő. Közben 28 beteg halt meg, az elköltözött betegek száma 37. A praxis lélekszáma 1630 fő körül mozog.

2013.-ban 1369 főt láttunk el, összesen 8537 esetben. Ebből akut ellátás 876 fő 1810 esetben, ismételt ellátás 234 betegnél 329 esetben, kontroll vizsgálat 271 betegnél 462 esetben történt. Előjegyzést 144 beteg kért, összesen 230 esetben. Az akut, életet veszélyeztető sürgős hívások száma 20 betegnél 21 alkalommal történt. 22 betegnél történt tartós ápolás lakáson, a rendszeresen lakáson gondozottak száma 30 beteg. A rendelői gondozás száma tavaly is 2000 feletti, ennek több mint fele a nővér ápolási tevékenysége (kötözés, vérvétel, stb). A rendszeresen gondozottak száma 250 felett van

Az előzetesen megbeszélt betegellátások hasznosnak bizonyultak. Naponta 10 percenként van előjegyzés, közben az akut betegek ellátása folyamatosan, érkezési sorrendben történik. Ez alól a kedd délutáni rendelés a kivétel. Ekkor a munkából jövő dolgozókat fogadjuk elsősorban, ez alól kivétel természetesen az akut panasszal jelentkező fiatal, nyugdíjas.

A tavalyi évben 176 influenza elleni védőoltást adtunk be. Ezt a mennyiséget az ÁNTSZ-től térítésmentesen kaptuk, és az oltás beadásáért sem kértünk pénzt a lakosságtól. Az oltások száma az országos átlag felett volt, bár ez előző évnél kevesebb. Ennek oka a korábbi évekhez képest alacsony számú influenzás megbetegedés, gyakorlatilag számottevő járvány már az előző évben sem volt. Egyéb oltás 10 betegnél 12 esetben történt.

Jogosítvány érvényesítése 78 alkalommal történt.

Labor vizsgálatra 377 beteg ment, összesen 667 alkalommal, képalkató vizsgálatra 100 beteg 126 alkalommal. Az egyéb beutalások száma 485 betegnél 897 volt.

Szűrővizsgálatok folyamatosan történtek: alkoholizmus, cardiovasculáris szűrés, EKG, cukorbetegség, emlővizsgálat, gyomor-bélrendszeri vérzés, magas vérnyomás, pajzsmirigy betegség, ideggyógyászati betegség, szemészeti betegség, mentális fejlettség, mozgásszervi betegség, méhnyakrák szűrés, veseműködés szűrése, életmód szűrés és érzékszervek szűrése történt

Kórházba sürgősséggel 27 beteg került.

Tisztelettel:

Dr. Pesti László

háziorvos

Sülysáp 2014.03.30

PAGE  
1/12

